***Tisztelt Tagunk!***

*A koronavírus-járvány megfékezése érdekében tett korlátozások, így például a piacok bezárása, illetve a HORECA szektor kiesése miatt sok kistermelő, élelmiszer-előállító piacvesztéssel szembesül. A* ***NAK elkötelezett tagjai segítése mellett, így a piaci kereslet és kínálat összekapcsolásával, egy vállalkozói*** *(B2B – Buisness to Buisness)* ***platform elindításával kíván segíteni az értékesítési nehézségek leküzdésében.***

*A Piactér nevet viselő* ***fejlesztés célja egy*** *termékkörre, mennyiségre, földrajzi területre történő keresési funkcióval rendelkező* ***online felület kialakítása a NAK weboldalán, amely lehetővé teszi az élelmiszertermelők/előállítók illetve a kereskedők/felvásárlók közötti közvetlen kapcsolatfelvételt.***

*Mivel itt vállalkozások közötti üzleti kapcsolat kialakítása a cél, ezért* ***elsősorban olyan élelmiszertermelők/előállítók jelentkezését várjuk, akik kereskedelmi mennyiségű termékkel rendelkeznek****.*

*Az online felület indulása április második felében várható, erről külön tájékoztatást fogunk küldeni.*

*Fontosnak tartjuk, hogy a fejlesztés megvalósulásáig egy „elő-Piactér” formájában minél több élelmiszer-előállító értesüljön erről a lehetőségről, és addig is segítsük az árufelesleggel küzdők problémáit.*

*Amennyiben Ön szeretne a programban részt venni, úgy kérjük, hogy a csatolt dokumentumok közül:*

1. *Olvassa el az adatkezelési tájékoztatót;*
2. *Töltse ki és nyomtassa ki, majd írja alá a jelentkezési lapot és a hozzájáruló nyilatkozatot;*
3. *Töltse ki az Excel táblázatot;*
4. *Az aláírt jelentkezési lapot és hozzájáruló nyilatkozatot, valamint a kitöltött Excel táblázatot 2020. április 14. (kedd) 14:00-ig küldje el a* *piacter@nak.hu* *e-mail címre.*

*Az Ön által megadott adatokat a NAK feltölti az online rendszerbe, illetve továbbítja a kereskedők felé. Ezt követően a kereskedők veszik fel Önnel a kapcsolatot, amennyiben az Ön által kínált termék iránt érdeklődnek.*

*Az online felület indulását követően a programmal kapcsolatos további teendőiről Önt a táblázatban megadott e-mail címen fogjuk értesíteni.*